kk ru ru ru kk ru kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en ru ru
Микробты, липополисахаридтік және полисахаридтік препараттар.
АвтомобилиАстрономияБиологияГеографияДом и садДругие языкиДругоеИнформатикаИсторияКультураЛитератураЛогикаМатематикаМедицинаМеталлургияМеханикаОбразованиеОхрана трудаПедагогикаПолитикаПравоПсихологияРелигияРиторикаСоциологияСпортСтроительствоТехнологияТуризмФизикаФилософияФинансыХимияЧерчениеЭкологияЭкономикаЭлектроника
Рибомунил - диплококтардың, стрептококк, гемофильды бактериялардың, клебсиелдің рибосомалар және клебсиеллалардың протеогликандары. Препарат макрофагтарды, нейтрофильдерді, олардың интерлейкиндер (1,6,8) шығаруын, НК-торшаларын, гуморальдық иммунитетті және В- лимфоциттердің поликлональдық көбеюін белсендіреді, бронх секретінде
Рибомунил 3-5 жастағы балалардың, жас өспірімдердің респираторлық ауруларында, үлкендердің созылмалы бронхитін емдеуде жақсы нәтиже берген. Рибомунил атопиялық дерматиттін рецидивтерін азайтқан.
Бронхомунал- тазартылған бактериялардың лизаты, гуморальдық және торшалық иммунитетті белсендіреді: торшалардың, иммуноглобулиндердің деңгейін, фагоцитозды, Т- және В- лимфоциттерді көбейтеді. Препарат тыныс алу жолында және ішекте иммуноглобулиндерді көбейтіп, жергілікті иммунитетті күшейтеді.
Препарат ИРС19 - тыныс алу жолдарында ауру шақыратын (19 штамм) микробтардың антигендік детерминанттары. Аэрозолды немесе интераназальды қолданғанда шырышты қабықта жергілікті иммундық реакцияны күшейтеді. Препарат ИРС-19 тыныс алу жолының жедел және созылмалы инфекцияларына қолданылатын вакцина. Препарат макрофагтарды белсендіріп, эндогендік лизоцим мен интерферондар түзілуін көбейтеді, иммунды қабілетті торшалардың иммуноглобулин А шығаруыда белсенеді.
Продигиозан - жоғары полимерлі липополисахаридті комплекс, лейкоциттер мен фагоциттері белсендіреді. Еккеннен кейін нейтрофилез 2 күнге дейін, фагоцитоздың белсенділігі 3 тәулік, одан да ұзаққа созылады. Препарат антиденелердің шығуын, гуморальдық иммунитеттің бейспецификалық қорғанысын (комплемент, лизоцим, пропердин, қанның бактерицидтілігін), эндогендік интерферонның құрылуын, цитотоксикалық торшаларды, белсендіріп Т- және В-иммунитеттің төмендеген функциясын көтереді. Продигиозанды әртүрлі созылған,рецидивті ауруларда тағайындайды. Продигиозан антибиотиктердің және иммунитет демеуші препараттардың емдік нәтижесін көтереді. Продигиозан 50 мг -1 мл-ден бұлшық етке әрбір үш күнде бір рет егеді. Емдеу курсы 3-6 рет егу.
Продигиозан жүрек және жоғары жүйке жүйесі ауруы бар науқастарға берілмейді.
Пирогенал - бактериялардан дайындалған липополисахарид, нейтрофилдер мен макрофагтардың фагоцитозын, антигендерге иммундық жауапты, интерферондардың түзілуін, торшаның цитотоксикалық функциясын көтеріп, реагиндерді басады. Пирогенал еккенде тимустың эпителиальды торшалары гормондарын көптеп құрады да, сүйек миының торшалар шығаруы көбейеді. Пирогенал жұқпалы аурулардың созылмалы түрлерінде қолданылады. Пирогеналды бұлшық етке 2-3 күнде бір рет егеді. Басталу дозасы 2,5-5 мг, келесі дозасы 2,5-5 мг-ға көбейіп отырады. Емдеу курсы 5-10 егу. Пирогеналды 5 жасқа дейінгі балаларға, қарттарға, жүктілік кезінде, гипертония, диабет, дене ыстығы жоғары болған жағдайда беруге болмайды. Шектелген қабынуларды (моноартрит, аднексит, холецистит, т.б.) пирогеналды электрофорез арқылы беріп емдейді (К.А. Жұманбаев, 1980). Пирогеналдың 5-10 мг-ын физиологиялық ертінді қосып электродтың катод полюсынан күнде береді. Емдеу курсы, 7-10 рет.
Левамизол - синтетикалық күкірті бар препарат, иммуноглобулиндердің өнімін (G және М) көбейтіп, төмендеген Т-торшалық иммунитетті О-лимфоциттерінің жетілуімен қалпына келтіреді. Т-митогеніне (ФГА, КОНА) РБТЛ көтеріліп, Т-популяциялары (хелперлер, супрессорлар, киллерлер, эффекторлар) белсенеді, хемотаксис, фагоцитоз күшейеді. Левамизол клиникада қауіпті өскінділерді, вирусты гепатитті, жаралы ауруларды, лимфолейкозды, аутоиммунды тромбоцитопенияны, атопиялық дерматитті, полиартрит, шашыранды склерозды, бронх демікпесін, созылмалы тонзиллитті, поллиноздың гипосенсибилизациясына, ринитті, коньюнктивитті, тұрмыстық аллергияны емдеуге қолданылады.
Диуцифон - иммунитеттің синтетикалық белсендірушісі. Салдарлық иммундық тапшылық емдегенде 5-7 күн ішінде аурулардың ЕК-торшалары, лимфоциттер, Т-торшалар және олардың саны көбейеді, нөлді лимфоциттер азайып, В-лимфоциттер қалпына келеді. Хелпер мен супрессорлардың қатынасы өзгермейді. Диуцифон ревматоидтық артритте, туберкулезде, іріңді рецидивті ауруларда, холециститте, панкреатитте, хирургиялық аурулардың емінде оң нәтиже еді .
Миелопид - сүт қоректілердің сүйек миын өсіруден алынған, иммунитет белсендіруші, иммундық тапшылық жағдайда Т- және В- иммунитетін қалыпты жағдайға әкеледі, әсіресе антиденелерді көбейтеді. Т4/Т8-ді қалыптайды, иммунды қабілеті торшаларды белсендіреді. Миелопид өткінші және созылмалы иммундық тапшылықты, әсіресе гуморалдық иммунитетті қалпына келтіру үшін емдеуге және алдын-алуға қолданылады. Созылмалы іріңді ауруларда (остеомиелит, жедел пневмония, сепсис), бронх демікпесінде емдік препарат ретінде пайдалы. Миелопид антибактериальдық препараттардың нәтижелігін көтереді. Айырша без препараттарымен (тимоген, тактивин, тималин т.б.) бірге тағайындағанда өте тиімді.
Полиоксидоний - иммунология институтында жасалған иммундық реттеуші (Р.В. Петров, Р.М. Хаитов, А.В.Некрасов, 1989) , әр түрлі тізбекті алифаттық полиамин модификаты. Т – және В- лимфоциттерінің бірлескен қарым-қатынасын, олардың көбеюін, фагоциттердің функциялық белсенділігін, инфекциялық тахифилаксияны күшейтеді. Салдарлық иммундық тапшылықты қалпына келтіреді, ісікке және улануға қарсы белсенділігі бар, бос радикалдарды байланыстырады.
Полиоксидоний хирургиялық клиникада іріңді-септистік асқынуларды емдеуде, алдын алуда жақсы нәтиже көрсетті.
Препарат жедел және созылмалы іріңді-септистік бактериальды, вирусты ауруларда, сәулеленген иммунитет жүйесінің және қан жасалуының регенерациясының басылуында, химиотерапияда, анемияларда, пиелонефритте, токсикозда және хирургиялық операциядан кейінгі асқынулардың алдын алуға қолданылады.
Полиоксидонияның негізінде синтетикалық жолмен гриппке, бруцеллезге қарсы қолданылатын химиялық вакцина жасалып, байқау-сынаудан өтуде.
Лейкинферон – донор лейкоциттері өндіретін антиденелерсіз жүретін иммунитет жауабының біріншілік бейспецификалық фазасындағы цитокиндер-медиаторлар комплексі. Препаратта кең спекторлы иммунитет белсендіретін альфа-интерферон, ИЛ-1, ИЛ-6, ісікке некроз беретін және макрофагтардың миграциясын тежейтін факторлар бар. Лейкинферон радиациядан және цитостатиктерден кейін гемопоэзді көтеріп цитопенияны жояды; моноциттерді, нейтрофилдерді, Т-лимфоциттерді, Т-хелперлерді, НК-және К-клеткаларды (фагоцитоздық және цитолитиздік функцияларын) белсендіреді. Жедел бактериальдық инфекцияларды, іріңді перитонитті, жедел гепатитті В, жедел және созылмалы холециститті, бронхитті, пневмонияны, сальмонеллезді, туберкулезді, легионерлер ауруын, герпес инфекциясын емдеуге қолданылады. Онкологиялық ауруларда (Т-торшалы лимфома, тері рагы, цитостатикалық ем, гемопоэзді белсендіру), атопиялық дерматитте, пиодермияда, лейшманиозда жақсы нәтиже береді.
Лейкомакс - адамның 124 амин қышқылы қалдықтарынан тұратын рекомбинантты гранулоцитарлы-макрофагальды колоние құрушы фактор. Қанның жетілген торшаларын, гранулоциттерді, моноциттерді көбейтіп, фагоцитозды күшейтеді, ісіктің комплексті емінде қолданылады.
Леакадин - НК-торшалардың цитотоксикалығын, моноциттерді белсендіріп, ісіктің өсуін тежейді.
Лизоцим - пневмонияны емдегенде қақырықты шығарып, бронхтың ішін тазартады. Сонымен бірге лизоцим интерферонның, интерлейкиндердің, ФНО, моноциттердің цитотоксикалығын, Т– лимфоциттерінің митогенге көбеюін белсендіреді. Лизоцимді, пероральды қолданғанда да метастазды, ісікті кішірейтетіні белгілі. Лизоцим метаболизмді, репарацияны эритропоэзді тездетіп, инфекцияға және улануға қарсы қорғанысты күшейтеді.
Витаминдер Олар биохимиялық процесті реттеп иммундық реакцияларға оң әсер етеді. Витаминдер басқа иммунитет көтеретін дәрілермен бірге қолданылады. Аса белсенді витаминдерге А,Е,С,В15 жатады.
Дибазол - иммунитет реттейтін спазмолитик, Т-торшалық иммунитет төмендесе, көтереді. Сонымен бірге лейкоциттердің фагоцитозын, интерферонның өнімін, бейспецификалық антиинфекциялық қорғанысты, Т-хелперлердің қызметін белсендіреді, Т-супрессорлардың денгейін көтерумен антиаллергиялық әсер береді.
Гепарин - аз мөлшерде тері ішіне екенде лимфоциттер мен нейтрофилдердің деңгейін қалпына келтіріп, иммунитет деңгейін көтереді.
Задитен (кетотифен) - антигистаминдік әсері бар, аллергиялық қабыну медиаторларын бұзып бронхтың ішін кеңейтеді. Бронх демікпесінде, тері аллергозында қолданылады.
Зиксорин - бауырдың микросомальды фракциясының оксидаз фермент жүйесіне демеу береді. Аллергиялық компоненті бар ауруларды емдеуге қолданылады.
Катерген - гепатопротектор, НК-торшалардың функциясын, антибактериальдық және антивирустық қорғанысты белсендіреді.
Кверцетин - вирусқа қарсы тіке әсері бар, Т- және В-торшалардың кооперациясын, антиденелердің құрылыуын күшейтеді. Вирусты және бактериальды ауруларды емдеуге және алдын алуға ұсынылады.
Метиндол (индометацин) - қабынуды, ыстықты және ауырғанды басатын препарат. Ұзақ пайдаланғанда иммунитетті басып, иммундық тапшылық жағдайға әкеледі. Бірақ оның Т-супрессорлары жоғары пациенттерде простагландин түзілуін бұзуы, Т- және В-торшалардың санын көбейтіп Т-хелпердің функциясын, антиденелер шығуын күшейтеді.
Калий орататы және рибоксин - метаболизмнің айқын белсендірушілері, бұларды бірге қолданғанда Т- және В-иммунитетінің, Т-лимфоциттердің субпопуляцияларының бұзылыстары қалыпқа келеді.
Пирацетам (ноотропил) – психотропты препарат, торша метаболизмін қалыптап иммунитеттің Т-звеносының бұзылысын жөндейді.
Тонзилгон - қабынуға және вирусқа қарсы әсері бар, макрофагтар мен нейтрофильдерді белсендіріп, олардың киллерлік функциясын көтереді.
Трихопол (метронидазол) қарапайымдылардың өсіп-көбеюін басады. Сонымен бірге НВЗЛ-де және басқадай патологияларда Т- және В-иммунитет жүйесінің бұзылысын қалыптайды.
Циметидин (тагамет, гистодил) гистаминді байланыстыратын Т-супрессорларының Н2 рецепторының антагонисті. Сондықтан циметидин Т-супрессорлардың функциясын жояды да, иммундық жауап күшейеді. Бұл препарат супрессор функциясы басым жеделдеу және созылмалы инфекцияларда жақсы нәтиже беруі керек.
Өсімдіктер. Элеутерококтың, қытай лимоннигінің, женьшеннің, алоэның, фибстың тұнбалары фагоцитозды, бейспецификалық антиинфекциялық қорғанысты белсендіреді.
Хлорофиллипт - антибактериалдық препарат, парентеральдық жолмен организмге кіргенде Т-звено иммунитетінің бұзылуын түзейді.
Элеутерококк организмге әр түрлі терапевтік әсер етеді. Грипке қарсы қолданғанда бейспецификалық және спецификалық иммунитет тез, жоғары деңгейде құрылады. Лимфоциттердің арнайы бласттрансформациясы, лейкоциттердің фагоцитарлық белсенділігі, гемагглютинин және антинейрамин антиденелері, эндогендік интерферонның түзілуі күшейеді.
Элеутерококкты грипп вакцинасымен бірге қолданғанда, иммунитет ұзақ уақыт (3-5 жыл) сақталады.
Арглабин– ісікке қарсы әсері бар жусаннан алынған препарат. Арглабин ісік клеткаларының өсуін басып, организмнің иммунитетін қалыпқа келтіреді. Сүт безі, бауыр, өкпе, анабез обырларын емдеуге және химио-сәулелі терапиялармен бірге қолданылады. Көк тамырға 5 мг/кг-нан 2%-ды ертіндісін күніне 1 рет, 20 күн егеді.
mylektsii.ru - Мои Лекции - 2015-2017 год. (0.147 сек.)Пожаловаться на материал